Atmatos (TV serialas)

„Atmatos“ () – 2009 m. britiška juodojo humoro komedija su mokslinės fantastikos elementais. Tai yra pasakojimas apie jaunuosius nusikaltėlius, kurie už padarytus nusižengimus turi atidirbti socialiniame centre viešuosius darbus. Jau pačią pirmą dieną danguje pasirodė tamsūs debesys, audra buvo tokia, kad po jos kai kurie veikėjai įgavo stebuklingų galių. Pačią pirmą dieną juos užpuolė audros paveiktas prižiūrėtojas, o jaunieji nusikaltėliai priversti apsiginti nuo jo agresijos. Serialas truko penkis sezonus.

 Kūrėjai 
 Kūrybinė direktorė – Mollie Sian Smith.
 Scenarijaus autoriai – Howard Overman, Jon Brown, Mike O’Leary.

 Aktoriai 
 Aktorius – vaidmuo
 Iwan Rheon – blogiukas Saimonas (kuklus vaikinas, nedrąsus, nekalbus).
 Robert Sheehan – blogiukas Natanas (sėdo už saldainių vagystę, labai įkyrus ir užknisantis tipas).
 Lauren Socha – blogietė Kelė (kuri nepasižymi švelnumu, kalba ir elgiasi grubiai).
 Nathan Stewart-Jarrett – blogiukas Kurtis. Sėdo už tai, kad buvo pričiuptas su narkotikais. Buvęs bėgikas, kuris susigadino sau karjerą.
 Antonia Thomas – blogiukė Ališa (žavi vilioklė).
 Joseph Gilgun – blogiukas Rudis. Jis turi dvi asmenybes, vienas labai drovus, o kitas atvirkščiai- begėdiškai atviras ir tiesmukas.
 Karla Crome – blogiukė Džesė (nuo 4 sezono).
 Nathan McMullen – blogiukas Finas (Finlėjus) (nuo 4 sezono).
 Natasha O’Keeffe – Ebė (nuo 4 sezono).
 Matt Stokoe – Aleksas (nuo 4 sezono).

 Apie serialą 

 Pirmasis sezonas 

Atlikinėdami bausmę ir tvarkydami aplinką penki jaunieji nusikaltėliai pateko į audrą su perkūnija ir į juos trenkė žaibas. Šeštasis tuo metu buvo užsukęs į tualetą, todėl į audrą nepateko. Po kurio laiko šitas „Penketukas“ pradeda jausti savo neįtikėtinas galias.

Trumpai apie neeilinius sugebėjimus:
 kiekvienas, kuris paliečia Ališą, patiria seksualinį susijaudinimą, balansuojantį ant beprotybės ribos;
 Kelly gali skaityti mintis:
 Saimonas gali tapti visiškai nematomas;
 Kurtis gali nuvykti į praeitį ir bandyti išteisyti įvykių seką.
 Natanas savo gebėjimo negali suprasti, tačiau jis įsitikinęs, kad turi neįtikėtinų galių, ir jis ieško savo sugebėjimo pirmame sezone. Vėliau paaiškėjo, kad jis nemirtingas.

Jų prižiūrėtojas Tony po žaibo taip pat pasikeitė. Mielas vykukas persisunkia pykčiu ir siekia nužudyti jaunuosius nusikaltėlius, kurie jam mirtinai atsibodo. Dėl savo sugebėjimų atmatos išvengia žūties ir patys gindamiesi nužudė Tony. „Blogiukai“ nusprendė niekam nepasakoti apie šį įvykį ir prižiūrėtojo kūną palaidojo po tiltu. Penki „blogiukai“ suprato, kad ir kiti įgavo per audrą gebėjimų. Ališa ir Kurtis pradėjo jausti vienas kitam simpatiją, bet jie negali liesti vienas kito. Saimonas įsimyli naują prižiūrėtoją, kuri vilioja jį dėl informacijos apie jos dingusį sužadėtinis Tonį. Viskas baigiasi tuo, kad Saimonas netyčia užmuša merginą, kai ji sužinojo tiesą. Natanas nukrito nuo stogo ir žuvo, tačiau vėliau parodo, kaip jis turėjo galią – buvo nemirtingas – todėl atsibudo karste po laidotuvių, pagaliau atirado savo gebėjimą – nemirtingumą.

 Antrasis sezonas 

Antrojo sezono įvykiai dažnai sukasi apie paslaptingą vyruką su kauke, kuris dažnai pasirodo tada, kai kažkuris iš veikėjų patenka į bėdą. Sezonas susideda iš septynių epizodų, įskaitant specialiąją Kalėdų seriją. Atskleidžiama Saimono paslaptis, nes paaiškėjo, kad vaikinas su kauke yra jis, tik, ką tik atvykęs iš ateities, kad išvengtų mirties bei kitų situacijų.

 Trečias sezonas 

Trečiasis sezonas susideda iš aštuonių epizodų. Trečiojo sezono premjera įvyko 2011 m. spalio 30 d. Dar rugsėjo 15 d. buvo pristatytas trumpametražinis filmukas pavadinimu "Vegas baby! ", Kuriame paaiškinama, kad Natanas su savo širdies drauge išvyko į Las Vegasą. Šio herojaus nebelieka trečiame sezone. Tikroji priežastis buvo aktoriaus Roberto Sheehan pasitraukimas. Vietoje Natano serijoje pristatomas naujas „blogiukas“, kurio vardas Rudy (Rudis), kurį suvaidino Joseph Gilgalas. Dar svarbu, kad atsiranda Setas, kuris gali pasiimti vieną sugebėjimą ir suteikti kitą. jis iš to darosi versliuką.

 Ketvirtas sezonas 

Antonia Thomas (Ališa), Iwan Rheon (Saimonas) ir Lauren Socha (Kelly) nebesifilmavo naujame sezone, o į jų vietą buvo įtraukti nauji herojai.

 Džesė – protinga, aštrialiežuvė mergina, kuri kalba be tabu, pažeidžia socialines normas ir etiketą. Ji nekenčia žmonių, kurie meluoja jai ir daro nesąmones.
 Finas (Finlėjus) – naivus optimistas, visada bando įtikti kitiems. Plepus, moka išsisukti iš sunkios padėties arba į tokias nepatekti.
 Aleksas – išvaizdus vaikinas, apie ​​kurį svajoja merginos. o jis nesileidžia su jomis į jokius santykius, o toks elgesys atrodo įtartinas.

 Penktas sezonas 

8 serijų ilgumo sezonas, kuriame viskas sukasi apie palaikymo grupę žmonėms, turintiems neeilinių sugebėjimų.

 Nuorodos 
 Clerkenwell Films oficialus tinklalapis
 Oficiali svetainė


Kategorija:Jungtinės Karalystės televizijos serialai